
NATJEČAJ ZA ODABIR UČENIKA ZA ERASMUS+ MOBILNOST NA CIPRU
U SKLOPU ERASMUS+ AKREDITACIJE

Osnovna škola „Vladimir Nazor“  objavljuje natječaj za odabir učenika za sudjelovanje u učeničkoj grupnoj mobilnosti na Cipru u sklopu Erasmus+ akreditacije u školskoj godini 2026./2027.
Mobilnost se provodi u svrhu razvoja jezičnih, međukulturnih, socijalnih i osobnih kompetencija učenika, uz upoznavanje europskih obrazovnih sustava i kultura, razvoja samostalnosti i odgovornosti uz istodobno osvješćivanje važnosti održivosti, razvoja emocionalne inteligencije, promicanja uključivosti, prihvaćanja različitosti, suradnje i aktivnog sudjelovanja učenika.
Na natječaj se mogu prijaviti:
· učenici 5. i 6. razreda 
Mjesto mobilnosti: Cipar
Vrijeme održavanja: studeni 2026.
Trajanje mobilnosti: 4 dana + putovanje 2 dana.
Broj učenika koji sudjeluju: 6

Odabrani učenik može sudjelovati na putovanju samo jednom osim u situaciji da se ne javi dovoljan broj učenika za mobilnost.
Troškovi mobilnosti koji se financiraju sredstvima Erasmus+ projekta uključuju, u skladu s pravilima projekta, troškove prijevoza, smještaja, hrane i potrebnog osiguranja.







1. POSTUPAK PRIJAVE

Prijava na natječaj podnosi se isključivo ispunjavanjem online prijavnog obrasca:
https://forms.gle/D4N43dc4xEjX51aX9 

Rok za prijavu: 11. 9. 2026.

Nepotpune i nepravodobne prijave neće se razmatrati.

Svi prijavljeni učenici koji ispunjavaju uvjete natječaja bit će pozvani na razgovor s članovima Povjerenstva i kratku provjeru komunikacije na engleskom jeziku.

Vrijeme razgovora bit će objavljeno nakon završetka prijava.

Učenici koji zbog tehničkih, obrazovnih, zdravstvenih, socijalnih ili drugih okolnosti trebaju pomoć pri ispunjavanju prijave mogu se obratiti koordinatorici Erasmus+ projekta, stručnoj suradnici logopetkinji,  koja će im osigurati odgovarajuću podršku.

Uzimajući u obzir svrhu objave rezultata putem interneta (službene stranice naše škole kao i njene facebook i instagram stranice), a sukladno Zakonu o zaštiti podataka, napominjemo kako će svako dijete osmisliti svoju šifru pod kojom će se voditi (4 broja + riječ), sve s ciljem neovlaštenog raspolaganja s osobnim podacima učenika. 









2. KRITERIJI ODABIRA KANDIDATA

Cilj postupka nije odabrati isključivo učenike s najvišim školskim uspjehom, već učenike koji pokazuju motivaciju, odgovornost, spremnost na suradnju i učenje, otvorenost prema novim iskustvima i različitostima te potencijal za osobni i obrazovni razvoj kroz sudjelovanje u Erasmus+ mobilnosti.

Odabir učenika provest će Povjerenstvo škole na temelju sljedećih kriterija:
· motivacija za sudjelovanje u mobilnosti
· osobni ciljevi i očekivanja učenika
· odgovornost i samostalnost
· spremnost na suradnju i grupni rad
· otvorenost prema novim iskustvima i različitostima
· snalaženje u novim situacijama
· komunikacijske i socijalne vještine
· sposobnost osnovne komunikacije na engleskom jeziku
· spremnost na aktivno sudjelovanje u projektnim aktivnostima
· spremnost na dijeljenje stečenih iskustava nakon povratka
· dosadašnji angažman učenika
· školski uspjeh i vladanje
· potrebe učenika za osobnim razvojem i učenjem.

Školski uspjeh i ocjena iz engleskog jezika nisu presudni kriteriji odabira.
Prethodno iskustvo putovanja u inozemstvo, sudjelovanje na natjecanjima ili veći broj izvannastavnih i izvanškolskih aktivnosti također sami po sebi ne donose odlučujuću prednost.






3. RAZGOVOR S UČENICIMA

Svi prijavljeni učenici koji ispunjavaju uvjete natječaja pristupit će razgovoru.
Razgovor predstavlja važan dio postupka odabira jer omogućuje Povjerenstvu da upozna učenikovu motivaciju, način razmišljanja, interese, spremnost na suradnju, odgovornost, samostalnost, otvorenost prema različitostima i potencijal za osobni razvoj.
Od učenika se očekuje da se prije razgovora informiraju o programu Erasmus+ te o dosadašnjim Erasmus+ projektima, mobilnostima i aktivnostima koje su se provodile u našoj školi. 
Tijekom razgovora učenicima će se postavljati jednaka temeljna pitanja i situacijski zadaci, uz mogućnost dodatnih potpitanja.
U okviru razgovora provest će se i kratka provjera komunikacije na engleskom jeziku.
Od učenika se ne očekuje savršeno poznavanje engleskog jezika. Procjenjivat će se sposobnost i spremnost učenika da se, u skladu sa svojom dobi i znanjem, pokuša sporazumjeti u svakodnevnim situacijama.
Trema, povučenost ili potreba učenika za dodatnim vremenom za odgovor neće se same po sebi negativno vrednovati.

4. NAČIN VREDNOVANJA
Ukupno je moguće ostvariti 100 bodova.
	Kriterij
	Bodovi

	Motivacija i kvaliteta prijave
	25

	Odgovornost, samostalnost i suradnja
	15

	Potencijal za osobni razvoj i učenje
	10

	Školski uspjeh i vladanje
	5

	Angažman, interesi i doprinos školskoj zajednici
	5

	Razgovor s Povjerenstvom
	30

	Komunikacija na engleskom jeziku
	10

	UKUPNO
	100





5. UKLJUČIVOST I JEDNAKE MOGUĆNOSTI
Erasmus+ promiče jednakost mogućnosti, uključivost, raznolikost i pravedan pristup međunarodnim mobilnostima.
U skladu s ciljevima odobrenog projekta, Škola planira uključivanje učenika s manje mogućnosti kroz planirane mobilnosti, pri čemu se učenici s manje mogućnosti ne izdvajaju u zasebnu skupinu niti prolaze poseban postupak odabira.
Svi učenici prijavljuju se i sudjeluju u postupku odabira pod jednakim uvjetima.
Pri konačnom odabiru Povjerenstvo će voditi računa i o okolnostima koje pojedinom učeniku mogu otežavati pristup međunarodnim obrazovnim iskustvima, primjerice obrazovnim, ekonomskim, društvenim, zdravstvenim, kulturnim ili geografskim preprekama te drugim okolnostima koje mogu dovesti do nejednakih mogućnosti.
Podaci o takvim okolnostima prikupljaju se dobrovoljno i povjerljivo. Njihova je svrha omogućavanje jednakih mogućnosti i odgovarajuće podrške učeniku, a ne njegovo negativno vrednovanje.
Učenici s manje mogućnosti neće biti javno izdvojeni niti će se pri objavi rezultata navoditi na temelju kojih su osobnih okolnosti uključeni u mobilnost.

6. TRAJANJE NATJEČAJA

Ovaj natječaj objavljuje se dana 1. 9. 2026. i traje do 11. 9. 2026. Natječaj je objavljen na mrežnoj, Facebook i Instagram stranici škole Vladimir Nazor te na Instagram i Facebook profilu Erasmus projekata škole. 

Rok za podnošenje prijava je 11. 9. 2026. do 12 sati.  


7. OBJAVA REZULTATA NATJEČAJA

Pristigle prijave razmotrit će Povjerenstvo za odabir učenika u Erasmus+ projekte. Rezultati natječaja bit će objavljeni u roku od 2 dana nakon završetka natječaja na web stranici Škole pod šifrom učenika navedenoj u prijavnici.
Ako je broj učenika koji žele sudjelovati u mobilnosti veći od broja potrebnih učenika, stvorit će se rezervna skupina. 
U slučaju da učenik koji je izabran za put otkaže putovanje, bit će pozvan učenik s rezervnog popisa.
Radi omogućavanja sudjelovanja što većem broju učenika i pružanja prilike učenicima koji dosad nisu sudjelovali u Erasmus+ učeničkoj mobilnosti, prednost pri konačnom odabiru imat će učenici koji još nisu sudjelovali u takvoj mobilnosti.
Učenici koji su već jednom sudjelovali u Erasmus+ učeničkoj mobilnosti mogu se prijaviti na natječaj i sudjeluju u cjelokupnom postupku odabira prema jednakim kriterijima kao i ostali kandidati. Nakon provedenog bodovanja bit će uvršteni na rezervnu listu prema ostvarenom broju bodova.
Ako nakon odabira učenika koji dosad nisu sudjelovali u Erasmus+ učeničkoj mobilnosti ostane slobodnih mjesta ili ako odabrani učenik odustane, učenici koji su već sudjelovali mogu biti odabrani za mobilnost prema redoslijedu na rezervnoj listi i ostvarenom broju bodova.
Ako učenik koji je odabran za sudjelovanje u mobilnosti otkaže put nakon rezervacije putovanja, roditelj/staratelj se obvezuje snositi troškove koji proizlaze zbog otkaza (promjena imena na karti, kupnja novog putnog osiguranja, itd.)
Odabrani učenici moraju posjedovati odgovarajući osobni dokument za prijelaz preko granice (osobna iskaznica).

8. OBVEZE ODABRANIH UČENIKA
Odabrani učenici obvezuju se:
· sudjelovati u pripremnim aktivnostima prije mobilnosti
· aktivno sudjelovati u programu tijekom mobilnosti
· pridržavati se dogovorenih pravila ponašanja i sigurnosti
· surađivati s drugim učenicima i učiteljima
· primjereno predstavljati svoju školu i Hrvatsku
· nakon povratka sudjelovati u evaluaciji i aktivnostima dijeljenja iskustava i rezultata projekta.
Odabrani učenici moraju imati odgovarajući važeći osobni dokument potreban za putovanje.

9. POVJERENSTVO ZA ODABIR UČENIKA

Članovi izbornog Povjerenstva:
· Koordinator projekta – Dinka Berislavić, stručni suradnik logoped
· Član – Ana Horvat, stručni suradnik psiholog
· Član – Martina Pevec Zorić, stručni suradnik knjižničar
· Član -  Natalija Grgurić, učiteljica engleskog jezika
· Član – Draženka Srakočić, učiteljica hrvatskog jezika
· Član – Maja Basara, učiteljica engleskog jezika
· Član – Mirjana Mamić Mateša, učiteljica razredne nastave

